Այսինքն՝ կառավարությանն առընթեր անշարժ գույքի կադաստրի պետական կոմիտեի Մարտունու տարածքային ստորաբաժանման պետ Վ. Վարդանյանը փաստել է միայն Մարտունու ավագանու որոշումը, որի համար հիմք է հանդիսացել կառավարության որոշումը: Մինչդեռ Armtimes.com-ի ձեռքի տակ առկա փաստաթղթերից մեկի համաձայն, որը ստորագրված է անշարժ գույքի կադաստրի պետական կոմիտեի նախագահի տեղակալ Ա. Մուսայանի կողմից եւ որը տրվել է տարածքային ստորաբաժանումների ղեկավարներին, ասված է բառացիորեն հետեւյալը. «Հաշվի առնելով այն հանգամանքը, ՀՀ ԿԱ ԱԳՊԿ-ի կանոնադրության համաձայն ՀՀ ԿԱ ԱԳՊԿ-ին (այդ թվում՝ կոմիտեի աշխատակազմի տարածքային ստորաբաժանումներին) փորձաքննություն իրականացնելու եւ տեխնիկական մասնագիտական եզրակացություն տրամադրելու գործառույթ վերապահված չէ, ուստի հանձնարարվում է որոշումների կամ դիմումների պահանջների կատարումը մերժել վերը նշված պատճառով եւ առաջարկել դիմել համապաստախան գործառույթների իրականացման մարմիններին»: